ISASI BALANZATEGI (EH Bildu, 2016-02-18):
Legebiltzarreko lehendakari anderea. Aurrenik eta behin Barrio jaunari eskerrik asko. Mintzaldi bikaina egin izan dio eta justifikatzeko Euskadiren 82ko legearen erabilera nolakoa den, hau da, berme juridikorik ez duela ematen. Atzoko ebazpena Tolosako Udalari, Urquijo aipatu izan da. Eman da baina ez da legala erdara hutsean, espainol hutsean dago. Eta Tolosako euskararen ordenantzaren aurkako epaia, atzokoa, Carmelo Barrio jauna.
Debekatu egiten du zera, literalki irakurri dizuet: "Fundamentos de derechos  - esaten du - , vulneración  - eta horretan, Karmelo Barrio jaunak esplikatu duen moduan - , vulneración de los artículos 1, 2, 3, 4, 5 y 6 de la Ley del Uso del Euskera en cuanto a la utilización del euskera, conforme a lo dispuesto por artículo 30.1 que no se ajusta al régimen de cooficialidad instaurado por el Estatuto de Autonomía del País Vasco y por la citada ley".
Oraindik ere, epaitegi arrotzak  - arrotzak nire ikuspegitik beste hizkuntza erabiltzen duten neurrian -  debekatzen gure udalerrietan onartzen diren euskararen ordenantzak. Atzokoa.
Orduan hemen egiten den errepasoa eta diskurtso oso polita, ni batzutan harritu egiten naiz sozialisten aldetik progresistak direlakoan eta zein nolako diskurtsoak egiten diren. Norbanakoaren borondatepean gauza asko egin daiteke. Baina hemen Ganbera honetan eta ikuspegi progresista beti legeztatu egiten da arau-bidean gauzak lortu ahal izateko. Adibide...
...hemen Ganbera honetan eta ikuspegi progresista beti legeztatu egiten da arau-bidean gauzak lortu ahal izateko. Adibide bat jartzearren: baliabide informatiko berriak eta interneten erabilera sustatzeko politikak esaten direnean, dagoeneko administrazioa atal askotan interneten erabilera  - kakotzen artean -  "inposatu" egiten da.
Beste ikuspegi batetik esan genezake, nik esango nuke zabaltzen ari dela eta herritar guztiak behartuta daude halabeharrez interneten bitartez izapide batzuk egiteko, interneten erabilera zabaltzen ari delako.
Bueno, progresistok, progresistok, ezkerrekok defendatzen dugun erabilera eta sustatu egiten dugu eta ezkerrekook defendatu egiten dugu, adibidez, hezkuntza 16 urte bitartean eta guk nahiko genuke 18 urte bitartean, derrigorrezkoa eskolaldia izatea. Guk defendatu egiten dugu mundu guztia jakin behar duela irakurtzen, idazten, informatika, geografia eta hizkuntzak, hizkuntzak, besteak beste euskaraz.
Guretzat euskaraz jakitea eskubide subjektiboa da, eta hemen, epaile honek idatzi du, lotsa batere gabe idatzi du: "Ese deber del conocimiento del idioma propio de la Comunidad Autónoma del País Vasco no se compadece con el régimen de cooficialidad establecido...". Lotsarik ez du idazteko bertako hizkuntza propioa ez dela ezagutu behar.
Harrigarria, niri behintzat harrigarria izaten da. Carmelo Barrio jaunak esan du hemen dramatismoa eta, hizkuntzaren kontuan batzutan horrela bizi izaten dira, ni ba suharra izan daiteke horrelako azalpenak egiterakoan, eta are gehiago hau gaur goizean iristen zaidanean, ikusteak oraindik ere zanpatzen gaituztela, hau da, euskararen ordenantza egiten sustapenerako helegite bat egiten du jaun batek eta beste epaile batek onartu egiten du holako jazarpenak egitea.
Bistakoa da, bistakoa da babes juridiko nahikorik ez daukagula. Bistakoa da Carmelo Barriok ondo esplikatu duen moduan, Euskararen Normalizazio Legeak, hau da, bertako lege batek ahalbidetu egiten duela horrelako gaiztakeriak egiten, beste hitz bat etortzen zitzaidan, baina mingainari koska egin diot, gaiztakeriak.
Horrek zer esan nahi du? Behar besteko babes juridikoa lortu behar dugula eta guk eskertu nahi diogu Alderdi Jeltzaleari lortutako adostasun honetan, baina segituko dugu, euskararen normalizazioa lortu arte segituko eskatzen euskararentzako lege berri bat.
Eskerrik asko.